Манастир Светог оца Николаја у Врању
Манастир Светог Николе налази се на северној периферији Врања и датира из прве половине 14. века. Манастир je Српске православне цркве и припада епархији врањској. Манастир Св. Николе у -{ХХ}- веку егзистира као црква, али је 1995. године након обнове изграђен и манастирски конак.

Историја 
Не постоје прецизни подаци ко је и када изградио ову цркву. Највише података има у делима Јована Хаџи-Васиљевића и повељама којима је овај манастир дариван Хиландару. Према једним изворима, црква представља задужбину браће Балшића. У прилог овом тврђењу иде чињеница да је приликом реконструкције храма у његовим темељима пронађен запис на камену о браћи Балшић као ктиторима.

Према другим изворима, манастир је подигао кнез Балдовин, који је земљу на којој се манастир налази добио од краља Стефана Дечанског на коришћење 1334. године.

У периоду између 1343. и 1345. године повељом краља Душана, а касније и цара, манастир Светог Николе постао је метох манастира Хиландара. До освајања Врања од стране Турака 1402. године, у манастиру су обитавали монаси манастира Хиландар.

Најстарији сачувани писани извор је већ поменута повеља краља Душана. Јован Хаџи-Васиљевић пише о три надгробне плоче, које су нађене у цркви 1894. године и 1895. године пренете у Народни музеј у Београду. До данас сачувана је само једна, и то она на којој је исклесан дан смрти кнеза Балдовина - 10. октобар.

Године 1402. манастир Светог Николе напушта монаштво, манастир остаје пуст и након турског разарања остаје у рушевинама до краја 19. века. Обновљен је 1905. године на темељу старе задужбине, за време Његовог Величанства краља Петра I. Из тог периода датира и иконостас.

Манастир Св. Николе у -{ХХ}- веку егзистира као црква, да би 1995. године, са благословом Његовог Преосвештенства Епископа врањског Господина Пахомија почела обнова, када је подигнут манастирски конак.

Галерија

Референце

Спољашње везе 

 Манастир Светог Оца Николаја
 Монашење у манастиру Светог Николе у Епархији врањској 

Манастири Епархије врањске
Православни манастири
Верски објекти у Врању
Манастири у Србији